SCC ขึ้นแท่นผถห.อันดับหนึ่ง “BMP” หลังชนะประกวดราคาซื้อหุ้นในตลาดฯเวียดนาม
SCC ขึ้นแท่นผถห.ใหญ่อันดับ 1 ของ “Binh Minh Plastics” บริษัทในตลาดฯเวียดนาม หลังควัก 3.23 พันลบ.แข่งประกวดราคาซื้อหุ้นเพิ่มเกือบ 30%
13 มี.ค. 2561

บริษัท ปูนซิเมนต์ไทย จำกัด (มหาชน) หรือ SCC ระบุว่า ตามที่บริษัท นวพลาสติกอุตสาหกรรม (สระบุรี) จำกัด (นวพลาสติก) ซึ่งเป็นบริษัทย่อยที่ SCC ถือหุ้นทางอ้อมร้อยละ 99.8 ได้เข้าร่วมในกระบวนการยื่นเสนอราคาเพื่อซื้อหุ้นร้อยละ 29.5 ใน Binh Minh Plastics Joint Stock Company (BMP) ในตลาดหลักทรัพย์โฮจิมินห์ หรือ HOSE จาก State Capital Investment Corporation (SCIC) นั้น
โดย ล่าสุด ทาง SCIC ได้แจ้งผลการยื่นเสนอราคาว่านวพลาสติกเป็นผู้ชนะการประกวดราคา ซึ่งเป็นขั้นตอนแรกในการเข้าซื้อหุ้นจำนวนร้อยละ 29.5 ใน BMP คิดเป็นมูลค่าการทำธุรกรรมทั้งสิ้น 2,330 พันล้านเวียดนามดอง หรือประมาณ 3,230 ล้านบาท
ขณะนี้กระบวนการโอนหุ้นดังกล่าวอยู่ระหว่างการดำเนินการขั้นสุดท้าย โดยหน่วยงานที่เกี่ยวข้องของเวียดนาม คาดว่าจะเสร็จสมบูรณ์ภายในวันที่ 20 มีนาคม 2561 ซึ่งจะมีผลให้นวพลาสติกเป็นผู้รับโอนหุ้น BMP จำนวนร้อยละ 29.5 ทำให้สัดส่วนการถือหุ้น BMP ของนวพลาสติกเพิ่มขึ้นเป็นร้อยละ 49.9 จากปัจจุบันที่ถืออยู่ร้อยละ 20.4
อนึ่ง BMP เป็นผู้ผลิตและจัดจำหน่ายท่อและข้อต่อ PVC ชั้นนำทางตอนใต้ของประเทศเวียดนาม โดยปัจจุบันเป็นบริษัทจดทะเบียนใน HOSE โดยในปี 2559 BMP มีรายได้สุทธิ 3,309 พันล้านเวียดนามดอง ประมาณ 5,100 ล้านบาท และสินทรัพย์ 2,891 พันล้านเวียดนามดอง ประมาณ 4,010 ล้านบาท
สำหรับโครงสร้างผู้ถือหุ้นใหญ่ของ BMP ก่อนทำรายการมีดังนี้
